open-index/open-wikipedia-markdown huggingface dataset:
X265

__NOTOC__

**x265** on kirjasto High Efficiency Video Coding (HEVC/H.265) videonpakkaus formaatille, joka on kehitetty ja standardisoitu ISO/IEC MPEG ja ITU-T VCEG toimesta. x265 tarjotaan GNU General Public License (GPL) lisenssin toisella versiolla tai kaupallisella lisenssillä, samaan tapaan kuten x264 projektissa.

VQM objektiivisen laatutason arvostelun mukaan vuonna 2015, x265 tarjoaa saman laatuista videon laatua, kuten VP9 formaatissa, joka kilpailee HEVC:in kanssa. Vuonna 2015 tehtyjen videokoodekkejen vertailussa x265 oli johtavin HEVC  täytäntöönpano, jonka mittasi SSIM. Elokuussa 2016 Netflix julkaisi vertailun videokoodekkejen x264, VP9 ja x265 välillä käyttäen videoklippejä 500 eri elokuvasta ja TV-sarjasta kuudella eri videon laadulla ja löysivät, että kumpikin VP9 ja x265 tarjoavat 40–50% parempaa videon laatua 1080p resoluutiolla verrattuna x264 videokoodekkiin. Netflix totesi että VMAF (Video Multimethod Assessment Fusion) laatuvertailussa x265 pärjäsi (19% - 22%) paremmin kuin VP9. VMAF on pääasiassa Netflixin itsensä kehittämä menetelmä joka heidän mukaansa tarkasti seuraa ihmisen visuaalista kokemusta.

## Historia
x265 perustuu x264 lähdekoodiin, vapaan lähteen videoenkooderi aiemmalle H.264/MPEG-4 AVC standardille.

## Tekniset tiedot
x265 lähdekoodi on kirjoitettu C++ ja Assembly -ohjelmointikielillä.

## Avoimen lähdekoodin käyttäjät
Avoimen lähdekoodin projektit jotka käyttävät x265 HEVC:in koodaukselle
* Avidemux
* FFmpeg
* HandBrake
* Internet Friendly Media Encoder
* MeGUI
* Staxrip
* OpenShot
* Shotcut
* x265vfw

## Lähteet

## Aiheesta muualla
* Viralliset sivut avoimen lähdekoodin hankkeelle
* Viralliset kaupalliset sivut lisenssöintiä varten
* Lähdekoodin varasto 
* Dokumentointi
The Big Big Talent Show

**The Big Big Talent Show** oli brittiläinen kykyjenetsintäohjelma, jota tehtiin kaksi tuotantokautta 1996–1997. Ohjelman juontajana toimi Jonathan Ross. Brittiläinen laulaja Charlotte Church osallistui ohjelmaan 11-vuotiaana ja hänestä tuli laajasti maassa tunnettu.

## Aiheesta muualla
*http://www.imdb.com/title/tt0300734/
*http://www.tv.com/shows/the-big-big-talent-show/
Makrohaploryhmä L (mtDNA)

**Haploryhmä L** on mitokondrion DNA:han perustuva ihmisen äitilinjan haploryhmä. Haploryhmää pidetään äitilinjan tunnettuna alkupisteenä joka on yhteydessä Mitokondrio-Eevaan ja siten perusteena sille, että ihmiskunta on lähtöisin Afrikasta. Haploryhmä L sisältää alaryhmät L0, L1, L2, L3, L4, L5 ja L6. Näistä L3 on toiminut edelleen alkupisteenä kaikille Afrikan ulkopuolella haarautuneille haploryhmille. 

 
## Lähteet
* 
## Aiheesta muualla
*Phylotree: van Oven M, Kayser M. 2009. Updated comprehensive phylogenetic tree of global human mitochondrial DNA variation. Hum Mutat 30(2):E386-E394. http://www.phylotree.org Phylotree. doi:10.1002/humu.20921 Noudettu 27.11.2017.
*Ian Loganin mtDNA-sivusto  Noudettu 27.11.2017.
Rakkauden nälkä

**Rakkauden nälkä** on Matti Yrjänä Joensuun vuonna 1993 ilmestyneeseen romaaniin *Harjunpää ja rakkauden nälkä* perustuva kolmiosainen rikossarja. Yle Draaman tuottama ja Juha Lehtolan ohjaama sarja on vuodelta 2007.

## Lähteet
Tatsia! Tatsia!

**Tatsia! Tatsia!** on Kari Kyrönsepän tuottama ja ohjaama Yleisradion viihdesarja. Se ensiesitettiin 1981–1982 osana Yle TV1 -kanavan perjantai-iltojen ohjelmakokonaisuutta nimeltä *Viihtymävisio*, jossa ”viihdetoimituksen ohjelmien lomassa tarkastelevat viihdemaailman ajankohtaisia asioita Heikki Kahila ja Heikki Seppälä”. Sarjan käsikirjoittivat Jouni Lompolo (nimimerkillä Armas Jalonen) ja Heikki Vuento (nimimerkillä Heikki Trug). Kuvitteelliseen mainostoimistoon sijoittuvassa jatkuvajuonisessa komediasarjassa näyttelevät muiden muassa Vappu Jurkka, Matti Pellonpää, Paavo Piskonen, Matti Tuominen ja Vesa Vierikko, sekä kertojana Matti Keinänen.

Jukka Kajavan ja Ilse Raution mukaan *Tatsia, tatsia* yritti uudenlaista televisioilmaisua laajoine kamerakulmineen ja ”kuvaamalla ovenkarmeja ovella seisovan sijasta”, mutta yleisö ei sarjalle lämmennyt.

## Jaksot
Vajaan puolen tunnin mittaisia jaksoja tehtiin ainakin kahdeksan. Jaksojen esittelytekstejä:

*1: ”Halvalla. Onko Silja kauniimpi kuin Heleena, lyökö Morits muut ällikällä, kuka tuikkasi mainostoimiston tuleen, saako Jazz Girls palon sammumaan?”

*2: ”Nokea aivoissa. Tulipalo pysäyttää mainostoimiston työt. Heimo ei uskalla nousta pyörän selkään. Tuhoaako Annakaisa asiakassuhteet?”

*3: ”Merkkejä kaulalla.”

*4: ”Ratsia! Ratsia!”

*5: ”Radio iskee takaisin – kavala vihollinen on päässyt ujuttautumaan mainostoimistoon ja käy äkkiarvaamatta hyökkäykseen sisältä päin!”

*6: ”Elämännäytelmä.”

*7: ”Profeetta omalla maalla. Toukossa paljastuu kullan arvoisia kykyjä – hän näkee tulevaisuuteen. Mutta kuka osaisi tulkita hänen näkyjään oikein?”

*8: ”Toisen onni. Rakkaus on sokea ja siksi löytää tiensä myös mainostoimistoon. Mutta miten on ulospääsyn kanssa, Silja.”

## Lähteet
Luettelo Kalevalan käännöksistä

**[[Kalevala]] oli käännetty** vuoteen 2010 mennessä kaikkiaan 61 kielelle.

## Lähteet

## Aiheesta muualla
* Kalevalan käännökset,  Kalevalaseura
Perinneruokaa prkl

**Perinneruokaa prkl** on suomalaisen ammattikokin Mika Rampan suomalaista ruokaperinnettä hyödyntävä kirja. Kirjan on julkaissut vuonna 2017 Tammi. 

Mika Rampa pitää myös samannimistä myös ruokablogia. Blogissa Rampa kokeilee uutta ja yhdistelee makuja. Tuoreista raaka-aineista valmistuu niin hyväksi todetut perinteikkäät ruoat kuin trendiherkut.

## Lähteet
* Meillä kotona

## Aiheesta muualla
*Perinneruoka prkl Tammen sivulla
Duque de Tetuán (1874)

**Duque de Tetuán** oli Espanjan laivaston vuonna 1875 vesillelaskettu puurunkoinen uiva patteri.

## Valmistus
Alus tilattiin Reales Astilleros de Esteirolta, missä köli laskettiin 14. syyskuuta 1874. Alus laskettiin vesille 7. huhtikuuta 1875 ja luovutettiin laivastolle vuonna 1876. Valmistumista viivästytti tykkien toimitusvaikeudet. Aluksen 80 nhp:n/190 ihp:n höyrykone saatiin kuunari *Santa Teresialta*, joka poistettiin palveluksesta 1874. Kaksi kattilaa siirrettiin kuunari *Buonaventurelta*, joka oli tuhoutunut maaliskuussa 1873 Ferrolissa tulipalossa. Propulsiojärjestelmä mahdollisti neljän viiden solmun nopeuden. Aluksen varastoissa oli 21 tonnia hiiltä, mikä mahdollisti 300 mailin toimintamatkan käytettäessä 9 tonnia hiiltä päivässä. Aluksen panssarointi oli 100 millimetriä, millä suojattiin runkoa ja kasemattia. Aseistuksena oli rihlattu 160 millimetrin tykki ja neljä 120 mm rihlattua tykkiä.

## Palvelus
Palvelukseen otettaessa karlistisota oli juuri päättynyt ja aluksen tehtävänä oli suojata Ferrolin laivastotukikohtaa. Alus oli jo 1881 huonossa kunnossa ja ajettu matalikolle palveluskelvottomana. Saksan kanssa alkanut kiista Karoliinien hallinnasta mahdollisti aluksen kunnostuksen. Töiden aikana uppouma kasvoi 700 tonniin, pituus 48 metriin ja syväys 2,27 metriin. Alukselle asennettiin myös tehokkaampi moottori, jolloin saavutettiin 6 solmun nopeus 190 hevosvoimalla. Alus vapautui telakalta 24. lokakuuta 1885. Alus siirrettiin Baleaareille, vaikka kiista Saksan kanssa oli ratkennut.

Alus oli laivaston kelluvana kouluna, jonka tehtävänä oli hinata *Princesa de Asturiasta* ankkuripaikkaa vaihdettaessa. Alus määrättiin romutettavaksi 1896, mutta sodan Yhdysvaltoja vastaan alkaessa se palautettiin palvelukseen 1898. Caviten kukistuttua alus määrättiin suojaamaan Espanjan rannikkoa. Alus lähti 25. huhtikuuta Ferrolista ja ankkuroitui Segañoon suojaamaan estuaaria, mistä se palasi 4. kesäkuuta Ferroliin. Alus kuului 27. kesäkuuta alkaen Ferroliin sijoitettuun 2. torpedovenedivisioonaan, jonka muut alukset olivat monitori *Puigcerdá* ja torpedovene *Ejercito*.

Sodan päätyttyä alus myytiin romutettavaksi, joka alkoi 12. elokuuta 1898. Alus poistettiin laivastoluettelosta 1869.

## Lähteet
Buick Regal

**Buick Regal** on Buickin vuodesta 1973 lähtien valmistama automalli. Auton myynti Pohjois-Amerikassa lopetettiin vuonna 2004, mutta se tuli takaisin mallistoon vuonna 2011. Regalia on myyty Kiinassa vuodesta 1999. 

Viidennen ja kuudennen sukupolven Regal-mallit ovat samoja autoja kuin Euroopassa myytävä Opel Insignia. Regalia myös valmistetaan Insignian kanssa samalla tehtaalla Saksan Rüsselheimissa. 

## Sukupolvet

Buick Regal (2386033959).jpg|Ensimmäinen sukupolvi
'87 Buick Regal Grand National (Auto classique A&W Châteauguay '12).JPG|Toinen sukupolvi
Buick Regal (W-body) gray.jpg|Kolmas sukupolvi
Buick Regal GSE.jpg|Neljäs sukupolvi
2011 Buick Regal -- 07-04-2011.jpg|Viides sukupolvi
Buick Regal 2018 (cropped).jpg|Kuudes sukupolvi


## Lähteet
Viinapiru (elokuva)

**Viinapiru **on suomalainen dokumenttielokuva päihdeongelmaisten elämästä. Lyhytelokuva on kuvattu Joensuussa, ja sen päätuottajana toimi Soroppi ry. Elokuvan ensi-ilta oli Asunnottomien yö -tapahtuman yhteydessä 17. lokakuuta 2016, ja heti sen jälkeen elokuva julkaistiin Youtubessa. Sittemmin lyhytelokuvasta on tehty myös jatko-osa nimeltään *Viinapiru 2: Kynnyksiä*. 

## Alkuidea
Lyhytelokuvan tarkoitus on antaa päihdeongelmaisten osallistujien kertoa vapaammin omasta elämästään, ja sen tavoitteena on tuoda yleiseen tietoisuuteen päihdeongelmaisten ihmisten elämän todellisuudet. Yksi *Viinapirun* sanomista on se, että päihderiippuvuus on sairaus siinä missä fyysisetkin sairaudet, eikä se ole potilaan oma valinta. Tyylin on tarkoitus olla runollinen ja tunteellinen. 

## Prosessi
*Viinapirun* käsikirjoituksen tekeminen alkoi toukokuussa 2016 tutustumalla osallistujien omakohtaisiin kokemuksiin. Kesäkuussa käsikirjoituksen työstäminen jatkui ja osallistujat tutustuivat draaman kaariin ja nukketeatterimetodeihin. Heinäkuussa yksittäisten osallistujien tarinat koottiin yhteen ja aloitettiin tarinan analysoiminen sekä rakentaminen kokonaisuudeksi. Prosessin aikana etsittiin "isoa tarinaa", jonka julkituonnin tavasta päätettiin yhteisesti. Syyskuussa koko projekti saatiin päätökseen ja käsikirjoitusta alettiin tuottaa lyhytelokuvan muodossa. 

Rahoittajana hankkeessa toimi Joensuun kaupunki. Rahoitusta haettiin Joensuun Kaupunkikeskustan kehittämishankkeen kautta, joka perustuu Euroopan sosiaalialan rahoitukseen. 

## Rooleissa
Rooleissa dokumentissa ovat Aki "Tuhma hauva" Hietala, Markku "Kolmen tölkin karhu" Karhu, Seppo "Dynamiitti-Seppo" Turunen, Kristian "Krisu" Auvinen ja Ilkka Korpelainen. Lisäksi lyhytelokuvassa esittää Viinapiru-nimistä hahmoa Joensuun kaupunginteatterin näyttelijä Seppo Timonen.

## Nettimenestys
Ensimmäistä osaa oli katsottu 29. marraskuuta 2017 mennessä noin 100&nbsp;000 kertaa ja toista osaa noin 33 000 kertaa.
## Lähteet

* Soroppi ry:n hankehakemus, 25.05.2016 (julkaisematon lähde)
* Pekkanen Matleena, Meiltä meille, Kansalaistoimijalähtöistä kaupunkikehittämistä Joensuussa, Lasermedia Oy Joensuu, 2017.
Jazziskelmä

**Jazziskelmä** oli suomalaisen iskelmämusiikin alalaji. Se yhdisti swingin ja bebopin välimaastoon
asettuneen jazzin iloisiin ja melodisesti tarttuviin lauluihin. Jazziskelmän kultakausi oli 1950-luvulta 1960-luvun alkupuolelle. Lajityypin tunnetuimpia edustajia olivat mm. Brita Koivunen, Laila Kinnunen ja Vieno Kekkonen.  Jazziskelmä oli hyvin suomalainen ilmiö, ja etenkin naisesittäjien esiinmarssi levymyyntitilastoihin. Levy-yhtiöistä etenkin Scandia suosi jazziskelmää. 

## Lähteet
Ford Super Duty

**Ford F-Series Super Duty** (lyhennetään usein **Ford Super Duty**) on Ford Motor Companyn vuodesta 1998 valmistama sarja suuria lava-autoja. Siihen kuuluu Ford F-250, F-350, F450 ja F550. Super Dutyn ensimmäinen mallivuosi oli 1999. 

Neljäs ja nykyinen sukupolvi esiteltiin 24. syyskuuta 2015.

## Sukupolvet

Tiedosto:2000 Ford F-350 Super Duty Crew Cab 7.3L Powerstroke Diesel V8 with trailer attached, Hagerty 6.1.19.jpg|Ensimmäinen sukupolvi
Tiedosto:2008 Ford F-250.jpg|Toinen sukupolvi
Tiedosto:Ford 2011 Super Duty Pickup Truck.jpg|Kolmas sukupolvi
Tiedosto:2017 Ford F-350 Crew Cab front 4.28.18.jpg|Neljäs sukupolvi


## Lähteet

## Aiheesta muualla
Cenomanit

**Cenomanit** tai **cenomannit** () olivat Gallia Cisalpinassa () asunut kelttiheimo. Cenomanit siirtyivät 300-luvulla eaa. Alppien yli Pojoen pohjoispuolelle. He liittoutuivat 200- ja 100-luvuilla eaa. roomalaisten kanssa Gallian muita kelttiheimoja vastaan. Vuonna 200 eaa. cenomanit liittyivät aluksi karthagolaisen Hamilkarin johtamaan kapinaan Galliassa, mutta vuonna 196 eaa. he pettivät insubrien heimon Larius Lacusin taistelussa ja tekivät erillissopimuksen roomalaisten kanssa. Cenomanit asuivat luultavasti alueella, jonka rajasivat joet lännessä Oglio, etelässä Po ja idässä Adige.

## Lähteet
*Paavo Castrén ja Leena Pietilä-Castrén: Antiikin käsikirja. Otava 2000. .

### Viitteet
Kirsi Salonen

**Kirsi Leena Salonen** (s. 19. huhtikuuta 1972 Masku) on suomalainen filosofian ja oikeustieteen tohtori sekä keskiajan historian professori Bergenin yliopistossa. Aiemmin hän toimi yleisen historian professorina Turun yliopistossa. Hän on perehtynyt erityisesti oikeushistoriaan, kirkollisiin oikeuslähteisiin ja keskiaikaan. Salonen on myös Tampereen yliopiston yleisen historian dosentti.

Kahdessa väitöskirjassaan Salonen on tutkinut Vatikaanin arkistoja. Hän on myös työskennellyt tutkijana Vatikaanin salaisissa arkistoissa vuosina 2002–2003. Vuonna 2024 Salonen valittiin British Academyn jäseneksi.

Salosen puoliso on tanskalaissyntyinen historioitsija, professori Kurt Villads Jensen. 

## Teoksia
* 
* 

## Lähteet
Turun diskonttolaitos

**Turun diskonttolaitos** (*Diskontverket i Åbo*) oli järjestyksessä kolmas suomalainen osakeyhtiö. Diskonttolaitosta voi pitää Suomen ensimmäisenä liikepankkina.

Diskonttolaitos sai toimiluvan ja säännöt vuonna 1805. Peruspääoma kerättiin osakeannilla. Anti onnistui yli odotusten. Osakkeita merkittiin 30&nbsp;000, joista noin 7&nbsp;000 meni suomalaisille ja loput ruotsalaisille osakkeenomistajille. Osakkeen merkintähinta oli 50 riikintaaleria hopeassa. Perustava yhtiökokous pidettiin Turussa 2.6.1806.

Pankki avasi ovensa 1.8.1806. Se toimi kauppias Jean Tjäderin konttorissa Turun Kirkkokadulla. Pankkitoiminta alkoi lupaavasti. Antolainaus ylitti miljoona riikintaaleria jo vuonna 1807.

Kauan ei pankki ehtinyt toimia, sillä Suomen sota syttyi 1808. Pankin omaisuus lähetettiin kiireesti Tukholmaan, missä yhtiökokous päätti pankin sulkemisesta. Selvittely sujui nopeasti, ja viimeinen yhtiökokous pidettiin 31.5.1812 Turussa.

Osakkeenomistajille jäi pankin toiminta-ajalta osakepääoman lisäksi 13&nbsp;1/8 % osinko. Koska osakkeet oli maksettu hopearahassa ja osakepääoma palautettiin paperirahassa, osakkeenomistajat kärsivät todellisuudessa tappion.

Diskonttolaitos laski liikenteeseen assignaatteja, jotka olivat eräänlaisia setelin korvikkeita. Niitä tunnetaan kaksi kappaletta, arvoltaan 10 ja 50 riikintaalaria.

## Katso myös
* Luettelo Suomen ensimmäisistä osakeyhtiöistä

## Lähteet
Sakari Taipale

**Sakari Taipale** (s. 1979) on yhteiskuntatieteilijä ja teknologiatutkija, joka on erikoistunut digitaalisten teknologioiden tutkimiseen, erityisesti mobiiliviestintäteknologioihin, internetiin, sosiaalisiin robotteihin ja digitaalisen lukemisen ja kirjoittamisen kysymyksiin. Hän on tutkinut eri ikäisten ja eri sukupolvien tapoja käyttää uusia teknologioita sekä tarkastellut teknologiakäytön yhteyttä eri elämänvaiheisiin 2000-luvun alusta lähtien. Taipale on julkaissut myös tutkimuksia sukupolvien välisestä vuorovaikutuksesta ja ikäihmisten teknologian käytöstä. Sakari Taipale on suorittanut tohtorintutkinnon Jyväskylän yliopiston yhteiskuntapolitiikan oppiaineesta vuonna 2009.   

Taipale työskentelee Jyväskylän yliopistossa humanistis-yhteiskuntatieteellisessä tiedekunnassa yhteiskuntapolitiikan professorina ja akatemiatutkijana. Hän on yhteiskuntapolitiikan dosentti Itä-Suomen yliopistossa. Lisäksi Taipale johtaa Uudet teknologiat, ikääntyminen ja hoiva tutkimusryhmää Ikääntymisen ja hoivan tutkimuksen huippuyksikössä (CoE AgeCare), jota rahoittaa Suomen Akatemia vuosina 2018–2025. 

## Julkaisuja
* Taipale, S., Wilska, T.-A. and Gilleard, C. (eds.) (2018) Digital technologies and generational identity: ICT usage across the life course. London: Routledge.
* Taipale, S. (2016) Do the mobile-rich get richer? Internet use, travelling, and social differentiations in Finland. New Media and Society. 18 (1), 44-61. doi: 10.1177/1461444814536574
* Taipale, S. (2016) Synchronicity matters: defining the characteristics of digital generations, Information, Communication & Society, 19(1), 80-94. doi: 10.1080/1369118X.2015.1093528 
* Vincent, J., Taipale, S, Sapio, B., Lugano, G. & Fortunati, L  (eds.) (2015) Social Robots from a Human Perspective. Springer: London.
* Fortunati, L. , Taipale, S. & Farinosi, M. (2015) Print and online newspapers as material artefacts. Journalism: Theory, practice and criticism, 16(6) 830–846. doi:10.1177/1464884914545439
* Taipale, S. (2015) Bodily Dimensions of Reading and Writing Practices on Paper and Digitally. Telematics and Informatics 32(4), 766-755. doi: 10.1016/j.tele.2015.04.001
* Fortunati, L. & Taipale, S. (2014) The advanced use of mobile phones in five European countries. British Journal of Sociology 65(2), 317-337. doi:10.1111/1468-4446.12075
* Taipale, S. (2014) The Affordances of Reading/Writing on Paper and Digitally in Finland. Telematics and Informatics, 32(4), 532-542, doi: 10.1016/j.tele.2013.11.003 
* Taipale, S. & Fortunati, L. (2014) Capturing Methodological Trends in Mobile Communication Studies. Information, Communication and Society 17(5), 627-642, doi: 10.1080/1369118X.2013.862562

## Lähteet
Luettelo Suomen ensimmäisistä osakeyhtiöistä

**Luettelo Suomen ensimmäisistä osakeyhtiöistä** sisältää ensimmäiset Suomessa toimineet osakeyhtiömuotoiset yritykset perustamisajan mukaan.

 Epävarma tieto.

## Lähteet
* Schybergson, Per: *Aktiebolagsformens genombrott i Finland*. Helsingfors: Finska vetenskaps-societeten, 1964.
España-luokka

**España-luokka** oli Espanjan laivaston kolmen 1900-luvun alussa valmistetun aluksen muodostama taistelulaivaluokka.

## Alukset

## Lähteet
*

### Viitteet
Puigcerdá (1874)

**Puigcerdá** oli Espanjan laivaston vuonna 1874 vesillelaskettu monitori.

## Valmistus
Kenraali Serrano ja meriministeri Rafael Rodrigues Arias hyväksyivät 25. elokuuta 1874 aluksen hankinnan. Alus tilattiin 11. syyskuuta Forges et Chantiers de la Méditerranéelta La Seyne-sur-Meristä Ranskasta, missä köli laskettiin 28. syyskuuta 1874. Alus laskettiin vesille 19. marraskuuta ja  otettiin palvelukseen vuonna 1875.

## Palvelus
Kolmannen karlistisodan aikana alus partioi Nervión joella *Seguran*, *Arlanzan* ja *Turian* kanssa. Osaston tehtävänä oli suojata Bilbaota. Sotatoimien päätyttyä alus makasi ankkurissa Ferrolissa, kunnes se poistettiin palveluksesta vuonna 1890.

Alus palautettiin palvelukseen sodan Yhdysvaltoja vastaan alkaessa vuonna 1898. Alus suojasi uudelleen aseistamisen jälkeen Ria de Vigoa. Sodan päätyttyä alus poistettiin palveluksesta vuonna 1900 ja se myytiin siviilikäyttöön 30&nbsp;000 pesetalla nimellä *Anita*. Alus myytiin myöhemmin John Holt and Companylle Liverpooliin.

## Lähteet
Insubrit

**Insubrit** () olivat kelttiläinen heimo, joka siirtyi Alppien yli ja asettui asumaan Pojoen pohjoispuolelle Gallia transpadanaan 300-luvun alussa eaa. Insubrit olivat Gallia cisalpinan voimakkain kelttiheimo. Heidän tärkein kaupunkinsa oli Mediolanum, nykyinen Milano.

Insubrit kärsivät tappion roomalaisille Clastidiumin taistelussa vuonna 222 eaa., mutta heimo oli vielä Hannibalin liittolainen toisessa puunilaissodassa. Roomalaiset alistivat insubrit lopullisesti vuonna 196 eaa. Insubrit saivat latinalaisoikeudet (*[[jus Latii]]*) 89 eaa. ja 40 vuotta myöhemmin heille suotiin Rooman täydet kansalaisoikeudet. 

## Lähteet
* 

### Viitteet
Hepskukkuu

**Hepskukkuu** on Yleisradion tuottama television viihdeohjelmasarja vuosilta 1979–1981. Sen tuottajia, käsikirjoittajia ja ohjaajia olivat vaihtelevasti Pentti Järvinen ja Kari Kyrönseppä sekä nimimerkit Armas Jalonen ja Heikki Trug. Kapellimestarina oli Olli Ahvenlahti. Torstai-iltaisin esitetyssä sarjassa näyttelivät Rea Mauranen ja Paavo Piskonen juontajahahmoina ”Soili Auer” ja ”Altti Väisänen”.

*Hepskukkuun* ideaan kuului kankean asiallisuuden ja absurdiuden sekoittaminen niin, että katsojan oli vaikea aina tietää, mikä oli totta ja mikä ei. Esiintyjinä oli tuttujen ja tuntemattomampien ammattinäyttelijöiden lisäksi myös amatöörejä.

*Hepskukkuuta* pidettiin outona ja loukkaavanakin, ja se sai aikaan monia mielipidekirjoituksia lehtiin ja vihaisia soittoja ja kirjeitä Ylen ohjelmapäivystykseen. Kevätkaudella 1981 esitettäväksi aiottu jakso pierusta jäi Ylen ennakkosensuuriin ja hyllytettiin jo käsikirjoitusvaiheessa hyvän maun vastaisena. *Helsingin Sanomien* Jukka Kajavan ja Ilse Raution mukaan sarja oli suomalaisittain aikaansa edellä ja sille jäi siksi kovin huono maine.

*Hepskukkuusta* on peräisin Village Peoplen ”Y.M.C.A.”-hittiä suomeksi esittänyt sketsi ”NMKY”, josta tuli elokuussa 2007 hetkeksi maailman katsotuin YouTube-video. Videolla esiintyy laulaja ”Gregorius” (Esko Nick), Olli Ahvenlahden orkesteri sekä Jari Samulinin tanssiryhmä.

## Lähteet

## Aiheesta muualla
*Näytteitä ohjelmasta, Yle Elävä arkisto
Gräsan kartano

**Gräsan kartano** oli Espoon ensimmäinen rälssi eli maaverosta vapautettu tila. Se sijaitsi nykyisten Olarin ja Niittykummun kaupunginosissa, nykyisen Olarin kirkon alueella. Aiemmin alue tunnettiin nimellä Olarsby. Gräsa luetaan yhdeksi Espoon tärkeimmistä kartanoista. Se sai rälssioikeuden todennäköisesti 1400-luvun jälkipuoliskolla. Asutusta Gräsan alueella on saattanut olla jo 1300-luvun alkupuoliskolla.

## Historia
Gräsa tunnettiin alkuaan nimellä Haldensböle omistajansa Haldenin mukaan. 1600-luvulle tultaessa Gräsan kartanoon kuuluivat kaikki Olarsbyn talot, tuolloin kartanon omisti Hammarstiernan suku. Seudun rannikkokylien asukkaita kutsuttiin tuohon aikaan yleisesti gräsalaisiksi. Vuonna 1683 rälssi peruttiin ja Gräsasta tehtiin säteri. Hammarstiernan sukuun kuuluneen Margaretan vanhin poika Erik Hyttner omisti Gräsan vuodesta 1698 vuoteen 1736. Hän lahjoitti Espoon kirkkoon malmisen kynttiläkruunun. Hyttnerin kuoleman jälkeen perhe myi kartanon. Seuraavia omistajia olivat jahtimestari Johan Henrik Amnorin, eversti Herman Fleming, everstiluutnantti Otto Wilhelm Lode puolisonsa Catarina Flemingin kautta ja edellisten poika, maaherra Johan Herman Lode.

Gräsan kartanon pitkäaikaisiin omistajiin kuului jahtimestari Amnorinin poika, kapteeni Amnorin, joka omisti sen 1780-luvulta aina 1830-luvulle. Hänen jälkeensä tilan omisti kihlakunnantuomari Johan Agricola. Kartanon viimeiseksi kukoistusajaksi on kutsuttu vuosia 1906–1911, jolloin tilan omisti kauppias Wilhelm Bensow. Hänen rakennuttamansa navetta on edelleen olemassa, myös 1870-luvulla rakennettu vilja-aitta on säilynyt. Gräsan päärakennus sitä vastoin on purettu ja sen paikalle on rakennettu Olarin kirkko. Kirkkoa ympäröivät puut ovat alun perin olleet osa päärakennuksen puutarhaa.

Gräsa oli yksi eteläisen Espoon viidestä alkukylästä, muut neljä olivat Espaby, Karvasmäki, Kaukalaksi ja Finnevik.

Gräsan nimi on säilynyt useissa yhteyksissä, kuten Gräsanoja ja Gräsan uurnalehto.

## Lähteet
Kivi (romaani)

**Kivi** on Hannu Mäkelän vuonna 2010 ilmestynyt romaani.

## Vastaanotto
*[[Parnasso]]n* Tuomas Juntusen mukaan "*Kivi* on kiinnostava ja nautittavakin romaani". Teos jää kuitenkin hieman latteaksi. Mäkelän leikittelevä kirjoitusasu ei yllä Aleksis Kiven tasolle, vaikkakin tyylin persoonallisuus "kiehtoo ja viihdyttää lähes siinä missä Kiven oma teksti".

## Lähteet

## Aiheesta muualla
* ''Kivi'' Kirjasampo.fi-palvelussa
Aineia

**Aineia** (, ) oli antiikin aikainen kaupunki ja kaupunkivaltio (*polis*) Krusiksessa nykyisen Chalkidikín niemimaan länsiosassa Kreikassa. Se sijaitsi niemimaan länsirannikolla nykyisen Thermaïkóksen kunnan alueella lähellä nykyisiä Néa Michaniónan kaupunkia ja Angelochórin kylää.

## Maantiede

Livius kuvaa Aineian sijainneen Pydnaa vastapäätä ja noin 15 roomalaisen mailin päässä Thessalonikesta. Se sijoitetaan pienelle kukkulalle niemen, jonka nykyinen nimi on Megálo Karampournoú (Karabournoú), etelärannikolle Thermainlahden (nyk. Thermaïkóslahti) rannalle. Niemi muodostaa nykyisen Chalkidikín niemimaan luoteisimman pään. Antiikin aikana kyseinen alue ei ollut osa Khalkidikea, jonka mukaan koko niemimaa on myöhemmin saanut nimensä.

## Historia

Kreikkalaisessa mytologiassa kaupungin perustajana pidettiin Aineiasta, josta paikka myös sai nimensä. Kaupungin paikka on ollut asuttu viimeistään varhaisella rautakaudella noin 1000–800 eaa. Historiallisella ajalla Aineias oli mahdollisesti Korintista tulleiden asuttajien perustama siirtokunta. Se löi hopearahaa jo 500-luvulla eaa. Kaupungin kansalaisesta käytettiin etnonyymiä *Aineatēs* (). 

Herodotos mainitsee Aineian. Klassisella kaudella 400-luvulla eaa. kaupunki kuului Ateenan johtamaan Deloksen meriliittoon. Myöhemmin alue tuli osaksi Makedonian valtakuntaa. Aineia oli olemassa vielä hellenistisen kauden lopulla Makedonian roomalaisia vastaan käymien sotien aikaan, mutta suurin osa sen väestöstä oli ilmeisesti siirretty Thessalonikeen sen perustamisen 316/315 eaa. jälkeen.

## Rakennukset ja löydökset

Kaupungin paikalla on suoritettu vain vähän arkeologisia kaivauksia. Aineian oletetaan olleen Thessalonikessa myöhemmin sijainneen marmorisen, arkaaisella kaudella noin 500 eaa. rakennetun temppelin alkuperäinen sijaintipaikka, joskin temppeli on yhdistetty myös Thermeen. Dionysios Halikarnassoslaisen mukaan Aineiassa oli Afroditelle omistettu temppeli.

## Lähteet
Khalestre

**Khalestre** (, myös ; ) oli antiikin aikainen kaupunki ja kaupunkivaltio (*polis*) Mygdoniassa nykyisen Kreikan alueella. Se sijoitetaan nykyiseen Anchíalokseen lähelle Síndoksen kaupunkia.

## Maantiede

Khalestre sijaitsi Thermainlahden rannalla lähellä Aksios-jokea. Se oli oletettavasti rakennettu matalalle kukkulalle, joka tunnetaan nykyisin Néa Anchíaloksen tumuluksena.

## Historia

Khalestren historiasta ei tiedetä paljoakaan. Herodotos mainitsee sen, ja sen kansalaisesta tiedetään käytetyn etnonyymiä *Khalestreos* (). Vaikka kaupunki on luetteloitu nykytutkimuksessa arkaaisen ja klassisen kauden kreikkalaisten polisten joukkoon, sen väestö koostui pääasiassa seudun ei-kreikkalaisesta, traakialaisesta väestöstä. Kaupungin kukoistuskautta oli arkaaisen kauden loppu eli 500-luvun eaa. loppu ja 400-luvun eaa. alku. Khalestre oli yksi niistä kaupungeista, joka yhdistettiin vuonna 316/315 eaa. perustetuksi Thessalonikeksi, jolloin väestö siirrettiin sinne.

Kaupungin nekropoliin eli hautausmaiden kaivaukset suoritettiin vuosina 1980–1982. Nykyinen Chalástran kaupunki on ottanut nimensä antiikin ajan kaupungista vuonna 1926.

## Rakennukset ja löydökset

Kaupungin paikalta on tehty rakennuksiin liittyviä löytöjä 700-luvulta 500-luvulle eaa. Merkittävin kaupunkiin liittyvä arkeologinen löydös on sen nekropolis, joka tunnetaan nykyisen kaupungin mukaan Síndoksen nekropoliina. Sitä ei kuitenkaan tule sekoittaa antiikin Sindokseen, joka sijaitsi ilmeisesti eri paikassa kuin nykyinen Síndos. Nekropoliin löydöt ajoittuvat pääosin arkaaiselle kaudelle. Joitakin hautoja on klassiselta kaudelta. Alueelta on löydetty 121 hautaa, jotka ovat enimmäkseen kistahautoja eli kivillä reunustettuja arkkumaisia ruumishautoja. Joissakin ruumis on haudattu sarkofagiin. Hautaesinelöytöihin lukeutuu vaaseja, pronssiastioita, aseita ja kypäriä sekä kulta- ja hopeakoruja.

## Lähteet
Kissos

**Kissos** (, ) oli antiikin aikainen kaupunki ja kaupunkivaltio (*polis*) Traakiassa nykyisin Chalkidikína tunnetulla niemimaalla Kreikassa. Se sijoitetaan nykyisen Néa Propontídan kunnan alueelle lähelle nykyistä Lákkoman kylää. 

Kissos sijaitsi Chalkidikín niemimaan luoteisrannikon läheisyydessä lähellä samannimistä vuorta, joka tunnetaan nykyisin nimellä Chortiátis, itään Aineian kaupungista. Kaupungin kansalaisesta käytettiin etnonyymiä *Kisseitēs* (). Kissos oli yksi niistä kaupungeista, joka yhdistettiin vuonna 316/315 eaa. perustetuksi Thessalonikeksi, jolloin väestö siirrettiin sinne.

Kissosta on joskus ehdotettu samaksi kaupungiksi kuin Kithas ja Skithai, mutta nykyään näitä kolmea pidetään erillisinä paikkoina.

## Lähteet
Therma

**Therma** (), **Therme** () tai **Thérma** () voi viitata seuraaviin paikkoihin Kreikassa:

## Antiikki

* Therma, kaupunki Ikaroksen (nyk. Ikaría) saarella
* Therme eli Therma, kaupunki Mygdoniassa

## Nykyaika

* Thérma, kylä Ikarían saarella Pohjois-Egean saarten alueella
* Thermópetra eli Thérma, saari Kykladien saariryhmässä lähellä Kímolosta

## Katso myös

* Thermai, useita merkityksiä
Thermai

**Thermai** (, ) viittaa nimenä kuumiin lähteisiin. Se voi viitata myös seuraaviin:

* Thermai, antiikin aikainen kaupunki Sikeliassa eli Sisiliassa lähellä aikaisempaa Himeraa
* Thermai, antiikin aikainen kaupunki Sikeliassa eli Sisiliassa lähellä Selinusta
* Therme eli Thermai, antiikin aikainen kaupunki Mygdoniassa
* termit, roomalainen kylpylä

## Katso myös

* Therma tai Therme, useita merkityksiä
MC Ride

**MC Ride**, oikealta nimeltään **Stefan Corbin Burnett**, on Yhdysvaltalainen rap-artisti ja taiteilija. Parhaiten MC Ride tunnetaan Death Gripsin keulahahmona ja laulajana.

## Elämä ja ura
Stefan Burnett opiskeli kuvataidetta Hamptonin yliopistossa Virginiassa. Lopetettuaan koulun kesken hän alkoi tekemään musiikkia yhdessä hip hop-artisti Young G.n sekä Burnettin veljen Swank Daddyn kanssa Fyre-nimisessä hip hop-kollektiivissa. Burnett esiintyi tuolloin taiteilijanimellä Mxlplx, kunnes Fyre lopetti toimintansa Burnettin veljen mentyä naimisiin. Tämän jälkeen Burnett työskenteli ravintolassa ja harjoitti taidetta.

### Death Grips
2010 Burnett perusti naapurinsa Zach Hillin kanssa Death Grips-nimisen kokeellisen ja aggressiivisen hip hop bändin jonka jäseneksi liittyi myöhemmin myös Andy Morin. Samana vuonna bändi julkaisi omakustantaisen debyytti -EP:nsä *Death Grips* ja heti perään *[[Exmilitary]]* -mixtapen jonka Metacritic arvosteli pistein 82/100. 2012 yhtye julkaisi esikoisalbuminsa *The Money Store.*

2014 Death Grips ilmoitti lopettavansa, mutta jatkoikin toimintaansa ja toimii vieläkin aktiivisena yhtyeenä. Yhtye on julkaissut viisi studioalbumia, kolme EP:tä sekä yhden mixtapen ja soundtrackin.

### Tyyli
MC Ride on tunnettu aggressiivisesta, synkästä ja intensiivisestä lavaesiintymisestään sekä hardcore punk spoken word-tyylistään räpätä. Lyriikoissaan hän käsittelee muun muassa seksiä, huumeita, kuolemaa, vihaa, hulluutta, okkultismia ja vainoharhaisuutta. The A.V. Club kirjoitti *The Money Storea* käsittelevässä artikkelissaan: "*MC Ride’s voice is just another instrument of abrasion as he hollers in a voice so tattered and blown-out it must physically pain him.*"

## Lähteet

## Aiheesta muualla
* Burnettin portfolio  
* Death Gripsin kotisivut
Perdikkas

**Perdikkas** (, ) voi viitata seuraaviin:

* Perdikkas I, Makedonian kuningas 600-luvulla eaa.
* Perdikkas II, Makedonian kuningas 454–413 eaa.
* Perdikkas III, Makedonian kuningas 364–359 eaa. 
* Perdikkas (k. 321 eaa.), makedonialainen kenraali

* Perdíkkas, kylä Eordaían kunnassa Kozánin alueyksikössä Länsi-Makedonian alueella Kreikassa
Koyukukin luonnonpuisto

**Koyukukin luonnonpuisto** () on 14&nbsp;000 neliökilometrin laajuinen luonnontilainen alue Alaskassa. Se on Koyukukjoen tulvatasangolla. Seudulla on mm. metsää ja tulvatasankoa. Petoeläimiä ovat mm. ilves, susi, karhu ja kettu. Jopa 450&nbsp;000 karibua muuttaa joka vuosi alueen läpi. Alueella on myös eräs Alaskassa melko harvinainen suuri Nogahabaran hiekkadyynikenttä, jonka pinta-ala on hieman yli 60&nbsp;km².
Mauno Kangas

**Mauno Kangas** (20. kesäkuuta 1907 Karjalohja – 14. joulukuuta 1993 Helsinki) oli suomalainen kivenveistäjä. Kangas toimi perustamansa Someron kivenveistämön johtajana vuodesta 1937 kuolemaansa asti. Kankaan johdolla toteutettiin 1950-1960-luvuilla useita sankaripatsaita ja Karjalaan jääneiden muistomerkkejä. Kuvanveistäjiä, joiden kanssa Kangas teki yhteistyötä, olivat Aarre Aaltonen, Eila Hiltunen, Lauri Leppänen, Veikko Leppänen, Essi Renvall, Viljo Savikurki, Aukusti Veuro, Matti Visanti ja Ilmari Wirkkala. Kankaan omina töinä mainitaan hieman vaihtelevasti ainakin Karjalaan jääneiden vainajien muistomerkki Järvenpäässä, sankaripatsas Suomusjärvellä sekä vuoden 1918 muistomerkit Lohjalla ja Karjalohjalla.

## Valokuvia julkisista teoksista

Punaisten mm, Lohja.jpg|*Punaisten muistomerkki*, Lohja, 1944.
Karjalohja 1918 muistomerkki 1.jpg|*Punaisten muistomerkki*, Karjalohja, Lohja, 1947.
Mauno Kangas - Karjalaan jääneiden vainajien muistomerkki - 1956 - Järvenpään hautausmaa, Kaukotie 47 - Pietilä, Järvenpää.jpg|*Karjalaan jääneiden vainajien muistomerkki* Järvenpää, 1956.
Suomusjärvi sankarimuistomerkki.JPG|*Suomusjärven sankarimuistomerkki*, yhdessä Ilmari Wirkkalan kanssa, Salo, 1956.
Kuninkaan kivet Somerolla (Hovirinta).JPG|*[[Kuninkaankivet (Somero)|Kuninkaankivet, Hovirinnan kievari]], yhdessä [[Pauli Pyykölä]]n kanssa, Somero, 1963.
Kuninkaankivet, Hämeen Härkätie, Somero, Juoten kievari.JPG|*Kuninkaankivet, Juoten kievari, yhdessä Pauli Pyykölän kanssa, Somero, 1963.
Kuninkaan kivet Somerolla (Lahden Kartano).JPG|*[[Kuninkaankivet (Somero)|Kuninkaankivet, Lahden kartano]], yhdessä [[Pauli Pyykölä]]n kanssa, Somero, 1963.
Kuninkaan kivet Somerolla (Långsjön kartano).jpg|*Kuninkaankivet, Långsjön kartano, yhdessä Pauli Pyykölän kanssa, Somero, 1963.
Kuninkaankivet, Hämeen Härkätie, Somero, Isopappila.JPG|*[[Kuninkaankivet (Somero)|Kuninkaankivet, Someron isopappila]], yhdessä [[Pauli Pyykölä]]n kanssa, Somero, 1963.
Kuninkaan kivet, Hämeen Härkätie, Somero, Torkkomäen kievari.JPG|*Kuninkaankivet, Torkkomäen kievari, yhdessä Pauli Pyykölän kanssa, Somero, 1963.
Kuninkaan kivet Somerolla (Åvikin kartano).JPG|''Kuninkaankivet, Åvikin kartano, yhdessä Pauli Pyykölän kanssa, Somero, 1963.


## Lähteet

## Aiheesta muualla
*
3Com

**3Com** oli yhdysvaltalainen elektroniikkavalmistaja, joka tunnettiin erityisesti verkkolaitteistaan.

Yhtiön perustivat Robert Metcalfe, Howard Charney, Bruce Borden ja Greg Shaw vuonna 1979. Bill Krause värvättiin Hewlett-Packardilta yhtiön toimitusjohtajaksi 1981 kun se sai rahoitusta pääomasijoittajilta. Yhtiön pääkonttori oli Santa Clarassa Kaliforniassa.

3Com keskittyi ethernet-verkkojen tekniikkaan. Metcalfe oli ollut kehittämässä ko. tekniikkaa. Tuotteisiin kuuluivat verkkokortit PC:lle, kytkimet, reitittimet ja langattomat tukiasemat. 
3Com kehitti 1980-luvulla myös verkkopalvelinohjelmistoja kuten 3+Share, jonka korvasi Microsoftin kanssa kehitetty LAN Manager, joka kilpaili Novell NetWaren kanssa. 3Com jätti palvelinohjelmistot 1991. Vuonna 1986 yhtiö julkaisi levyttömän 3Station-verkkotietokoneen, jossa käytettiin Intel 286-suoritinta.
Yhtiö perusti Huawein kanssa H3C Technologies Co., Limited -yhteisyrityksen ja osti sen kokonaan 2007. Näin 3Com sai jalansijan myös Kiinan markkinoilla. Yhtiö kehitti myös tietoturvaohjelmistoja tuotemerkillä TippingPoint.

Hewlett-Packard (HP) ilmoitti vuonna 2009 ostavansa 3Comin 2,7 miljardin dollarin hintaan. 

Huhtikuussa 2010 HP sai päätökseen 3Comin oston, eikä sitä ole enää erillisenä yksikkönä, eikä sen tavaramerkki ole käytössä.

## Lähteet

## Aiheesta muualla
Luettelo Oripään julkisista taideteoksista ja muistomerkeistä

**Luettelo Oripään julkisista taideteoksista ja muistomerkeistä** sisältää Oripään kunnassa olevat pysyvät patsaat, muistomerkit ja muistolaatat. 

}
|Hirvikoskentie, lentokentän lähellä
|Myllykylä
|
|
|1932
|
|
|-
|Veteraanikivi
|Koulutie 2
|Keskusta
|
|
|1992
|
|
|}

## Lähteet
*
* 

### Viitteet

## Aiheesta muualla
Luettelo Loviisan julkisista taideteoksista ja muistomerkeistä

**Luettelo Loviisan julkisista taideteoksista ja muistomerkeistä** sisältää Loviisan kaupungissa olevat pysyvät patsaat, muistomerkit ja muistolaatat. Loviisaan on liitetty Pernajan, Liljendalin ja Ruotsinpyhtään kunnat.

__TOC__
## Julkiset taideteokset, muistomerkit ja muistolaatat

}
|
|
|
-->
|}

## Lähteet

## Aiheesta muualla
Jean-Prince Mpandi

**Jean-Prince Mpandi** (myös Jean-Pierre/ Pandi), n. 1966 – 12. elokuuta 2016 Tšimbulu, Länsi-Kasai, Kinshasan Kongo) oli kinshasankongolainen bajila-kasanga-heimon johtaja, joka vastusti Kongon presidentin Joseph Kabilan hallintoa. Hänen heimonimensä oli **Kamwina Nsapu** (VI) (myös *Kamwena, Kamuina tai Kamina)* ().

## Opiskelu ja työ
Mpandi opiskeli maatalousteknologiaa Lubumbashissa, mutta keskeytti opinnot. 

1990-luvulla Mpandi teki kauppaa timanteilla, mutta joutui vuonna 2000 lähtemään maanpakoon, koska häntä epäiltiin timanttikaupoissa petoksesta. 

Vuosina 2004–2005 Mpandi perusti Kasain Tshikapaan kansanparannusta tarjoavan terveysaseman. Mpandin mukaan hän oli oppinut parannustaitoja kiinalaisilta parantajilta. Välillä Mpandi sanoi käyneensä Kiinassa, välillä kertoi olevansa eläinlääkäri. Mpandi asui myös Sambiassa ja Etelä-Afrikassa.

## Bajila-kasangojen johtajana
Mpandi ryhtyi heimonsa johtajaksi vuoden 2012 lopussa. Hänen edeltäjänsä, entinen Zairen armeijan eversti Anaclet Kabeya Mupala, oli kuollut muutamaa kuukautta aiemmin epäilyttävissä oloissa. Siirtyessään johtajaksi Mpandi otti nimekseen heimojohtajien perinteisen nimen Kamwina Nsapu. Hänestä tuli kuudes Kamwina Nsapu. Hänellä oli oma aseistautunut ryhmä. Ryhmäläisistä puolet oli vuonna 2017 alle 14-vuotiaita. Hallitus syytti Nsapun joukkoja huumeiden käytöstä.

Valtion viranomaiset kieltäytyivät huhtikuussa 2016 tunnustamasta Mpandia Kamwina Nsapuksi eli bajila-kasangojen johtajaksi. Hallitus päätti nimittää hänen tilalleen toisen heimojohtajan. Kamwina-nsaput aloittivat vastarinnan. Nsapu haastoi Kabilan ja hänen hallituksensa toiminnan. Kesäkuussa hän vannoi vapauttavansa kotimaakuntansa Keski-Kasain valtion turvallisuusjoukoista, joita hän syytti väärinkäytöksistä  asukkaita kohtaan. Nsapu hyökkäsi paikallista poliisia vastaan.

Hallituksen armeija hyökkäsi 12. elokuuta 2016 Nsapun kotiin ja surmasi hänet. 

## Kuoleman jälkeen
Sotilaat turmelivat Nsapun ruumista ja varastivat hänen uskonnolliset vallan tunnuksensa. Se oli isku Kamuina Nsapun jäsenille, jotka uskovat perinteiseen kongolaiseen mystiikkaan. Kannattajat vannoivat kostavansa murhan ja vaativat viranomaisia kaivamaan ruumiin ylös haudasta, koska Nsapua ei ollut haudattu perinteen mukaisesti.

Nsapun kannattajat tekivät kostoiskuja hallitusta vastaan, mistä seurasi Kasain alueella käytävä sisällissota. Heinäkuussa 2017 sodassa oli katolisen kirkon mukaan kuollut yli 3&nbsp;000 ihmistä. Aiempien tietojen mukaan arvioidaan, että Kasain alueelta on paennut sotaa 1,3 miljoonaa ihmistä.

Sisäministeriön mukaan Nsapun ruumis palautettiin hänen perheelleen 15. huhtikuuta 2017, jolloin myös hautaus tapahtui. Nsapun perhe ilmoitti lopettavansa taistelut ja muut väkivaltaisuudet. Sisäministeriön mukaan kamwina-nsapu-joukot nimittivät Mpandin seuraajaksi Jacques Kabeya Ntumban.

## Lähteet
Luettelo Lohjan julkisista taideteoksista ja muistomerkeistä

**Luettelo Lohjan julkisista taideteoksista ja muistomerkeistä** sisältää Lohjan kaupungissa olevat pysyvät patsaat, muistomerkit ja muistolaatat. Lohjan kaupunkiin on liitetty Lohjan kunta sekä Sammatin, Karjalohjan ja Nummi-Pusulan (edeltäjät Nummi ja Pusula) kunnat.

## Julkiset taideteokset, muistomerkit ja muistolaatat

## Lähteet

## Aiheesta muualla
Luettelo Lopen julkisista taideteoksista ja muistomerkeistä

**Luettelo Lopen julkisista taideteoksista ja muistomerkeistä** sisältää Lopen kunnassa olevat pysyvät patsaat, muistomerkit ja muistolaatat. 

__TOC__
## Julkiset taideteokset, muistomerkit ja muistolaatat

## Lähteet
*
### Viitteet
Eino Sääskilahti

**Eino Martti Sääskilahti** (1. huhtikuuta 1922 Rovaniemen maalaiskunta – 16. maaliskuuta 2005) oli suomalainen poliitikko. Sääskilahti toimi Keskustan kansanedustajana vuosina 1962–1970 edustaen Lapin läänin vaalipiiriä. Kunnallispolitiikassa Sääskilahti toimi Suomen Kaupunkiliiton hallituksessa, Rovaniemen kaupunginhallituksen varapuheenjohtajana ja kaupunginvaltuuston varapuheenjohtajana. Sääskilahti toimi presidentin valitsijamiehenä vuosina 1956, 1962 ja 1968.

Työelämässä Sääskilahti toimi maanhankintatilallisena Rovaniemen maalaiskunnassa vuoteen 1946, ulosottomiehenä 1946–1948, Maalaisliiton Lapin piirin järjestöneuvojana 1948 ja toiminnanjohtajana 1949–1956, Lapin kansan levikkipäällikkönä Rovaniemellä 1956–1958, Pohjolan Sanomien levikkipäällikkönä 1958–1962, Suomen sotaveteraaniliiton toiminnanjohtajana Helsingissä 1970–1971 sekä Maaseudun nuorten liiton toiminnanjohtajana 1948–1951.

Sääskilahden vanhemmat olivat maanviljelijä ja kauppias Pekka Aukusti Sääskilahti ja emäntä Iida Posio. Sääskilahden puoliso vuodesta 1946 oli Sanni Emilia Seppänen. Heillä on kuusi lasta, Erkki (s. 1947), Mirjam (s. 1948), Liisa (s. 1953), Pekka (s. 1956), Kari (s. 1965), ja Susanna (s. 1969). Sääskilahdelle myönnettiin kunnallisneuvoksen arvonimi vuonna 1975. Sääskilahti oli sotilasarvoltaan ylikersantti. Sääskilahden koulutus oli kansakoulu.

## Lähteet
Smashburger

**Smashburger** on yhdysvaltalainen pikaruokatyylinen hampurilaisravintolaketju. Sillä on vuonna 2016 yli 370 ravintolaa yhdeksässä eri maassa.

Smashburgerin perustivat Tom Ryan, Rick Schaden, sekä pääomasijoitusyhtiö Consumer Capital Partners Denveristä vuonna 2007.

Lokakuussa 2015 Jollibee Foods Corporation (JFC) ilmoitti ostaneensa 40%-osuuden Smashburgerin toiminnasta.

## Lähteet

## Aiheesta muualla
* Virallinen sivusto
España (1912)

**España** oli Espanjan laivaston vuonna 1912 vesillelaskettu España-luokan taistelulaiva.

## Valmistus

7. tammikuuta 1908 annettu laivastolaki vahvisti aluksen valmistuksen. Alus tilattiin Sociedad Española de Construcción Navalin telakalta Ferrolista, missä köli laskettiin 6. joulukuuta 1909. Alus laskettiin vesille 5. helmikuuta 1912 ja otettiin palvelukseen 23. lokakuuta 1913.

## Palvelus
Alus muodosti sisaralustensa kanssa Espanjan laivaston 1. laivueen. Espanjan pitäydyttyä puolueettomana ensimmäisessä maailmansodassa taistelulaivat jäivät sotatoimien ulkopuolelle.

Lokakuussa 1920 alus lähti Algecirasista viralliselle vierailulle Punta Arenasiin Chileen. Vierailu liittyi Magalhãesinsalmen löytymisen 400-vuotis ja Chilen itsenäisyyden 100-vuotis juhlallisuuksiin. Alus kulki Tenerifan, Puerto Ricon kautta Panaman kanavalle, jonka se läpäisi 2. marraskuuta. Joulukuun alussa alus vieraili vielä Lotassa ja Puerto Monttissa ennen saapumista Puerto Arenasiin, mistä se palasi 27. joulukuuta Puerto Mottiin. Alus lähti 8. tammikuuta 1921 Puerto Mottista, kun se ajoi karille Chacaon kanaalissa. Karilta irrotettu alus saapui kaksi päivää myöhemmin Chiloeen, mistä se jatkoi matkaansa 28. tammikuuta. Alus saapui 30. tammikuuta Talcahuanoon, missä vauriot lopulta korjattiin. Alus lähti 29. maaliskuuta Talcahuanosta ja saapui seuraavana päivänä Valparaisoon. Alus lähti 10. huhtikuuta Valparaisosta ja saapui 21. huhtikuuta Bilbaoon, missä se siirrettiin telakalle. Alus vapautui telakalta 14. heinäkuuta ja saapui 19. heinäkuuta Callaoon. Alus lähti 3. elokuuta kotimatkalle ja läpäisi Panaman kanavan 8. elokuuta. Alus saapui 4. syyskuuta Cartagenaan pysähdyttyään matkalla Trinidadissa, Las Palmasissa ja Cádizissa.

Syyskuun puolivälistä 1921 alkaen alus osallistui Marokossa käytyihin sotatoimiin. Laivueensa mukana alus osallistui lukuisiin operaatioihin Mar Chicassa ja Nadorin valtaukseen. Huhtikuussa 1922 se osallistui siviilien evakuointiin Peñón de Vélez de la Gomeralta. Varsinainen evakuointi toteutettiin sukellusveneillä. Alus saapui 1. elokuuta Santanderiin mukanaan Argentiinan presidentti Marcelo T. de Albear. Kuninkaallinen perhe juhli 7. elokuuta aluksella poikaansa Alfonso de Borbón y Battenbergia.

Elokuussa 1923 alus palasi riffisotaan, jossa sen miehistö ampui Pohjois-Afrikan rannikon maakohteita ja osallistui laivaston mukana Afraun maihinnousuun. Alus ajoi karille 26. elokuuta 1923 Cape Tres Forcasissa tiheässä sumussa, kun se oli paluumatkalla Melillaan oltuaan hiilestämässä Malagassa. Paikalle saapuneet alukset pelastivat miehistön. Aluksen tykit irrotettiin syyskuussa ja pudotettiin mereen, mistä sukellusveneiden pelastusalus *Kanguro* nosti ne myöhemmin. Alusta ei saatu irti karilta, jossa se tuhoutui 19. marraskuuta myrskyssä. Huhtikuussa 1924 sotaoikeus tuomitsi aluksen päällikön Sanz Garaun syylliseksi onnettomuuteen.

## Lähteet
*

### Viitteet
Alfonso XIII (1913)

**Alfonso XIII** oli Espanjan laivaston vuonna 1913 vesillelaskettu España-luokan taistelulaiva.

## Valmistus

Alus tilattiin Sociedad Española de Construcción Navalin telakalta Ferrolista, missä köli laskettiin 23. helmikuuta 1910. Alus laskettiin vesille 7. toukokuuta 1913 kumminaan kuningatar Isabel ja otettiin palvelukseen 16. elokuuta 1915.

## Palvelus
Alus muodosti sisaralustensa kanssa Espanjan laivaston 1. laivueen. Espanjan pitäydyttyä puolueettomana ensimmäisessä maailmansodassa taistelulaivat jäivät sotatoimien ulkopuolelle, mutta valvoivat puolueettomuutta. Elokuussa 1917 alus osallistui yleislakkojen murskaamiseen Vizcayassa ja Bilbaossa.

Heinäkuussa 1920 alus vieraili Havannassa, mistä se teki vierailut Puerto Ricossa ja New Yorkissa. Alus oli 21. elokuuta 1923 Al Hoceiman edustalla *Españan*, *Reina Regenten*, tykkiveneiden *Laurian* ja *Bonifazin* sekä hävittäjä *Cardarson* ja pienempien alusten muodostamassa amiraali Riveran komentamassa laivueessa, jonka lippulaivana se oli. Everstiluutnantti Llanoksen johtamat joukot nousivat maihin vielä samana päivänä ja 23. elokuuta saapui täydennysjoukkoja. Joukot etenivät kolmena kolonnana avustamaan Tifaruinia, joka oli paikallisten asukkaiden saartama. Taistelulaivat ampuivat niille osoitettuja kohteita.

Huhtikuussa 1931 toisen tasavallan muodostamisen jälkeen alus nimettiin uudelleen *Españaksi* ja siirrettiin reserviin. Se ankkuroitiin supistetulla miehistöllä  varustettuna Ferroliin reservinsijoituspaikaksi. Sisällissodan alkaessa 1936 alus oli huonokuntoinen ja ammusvarastot tyhjinä. Aluksen 305 millimetrin tykeistä ja kuusi 102 millimetrin tykkiä kunnostettiin. Elokuussa aluksen tykeistä oli toimintakykyisiä jo kuusi 305 millimetrin ja 12 102 millimetrin tykkiä.

Alus lähti 12. elokuuta Ferrolista *Velascon* saattamana saartaakseen tasavaltalaisten hallusssa olevan rannikon. Sen miehistö ampui Guipúzcoassa olevia kapinallisten asemia pakottaakseen San Sebastianin, Irúnin ja Fuenteraabian antautumaan. Alus selvisi naarmuitta lukuisista hyökkäyksistä kuten sukellusvene *C-5:n* laukaisemista torpedoista.

Alus partioi 30. huhtikuuta 1937 Biskajanlahdella *Velascon* kanssa, kun se ajoi muutamaa päivää aiemmin laskettuun miinakenttään. Aluksen osuttua miinaan siihen syöksyi vesi niin suurella voimalla, että alus piti hylätä. Onnettomuudessa sai surmansa vain neljä miestä.

## Lähteet
*

### Viitteet
Reina Victoria Eugenia -luokka

**Reina Victoria Eugenia -luokka** oli Espanjan laivaston suunnitelma kolmen taistelulaivan muodostamasta alusluokasta. Luokan, jonka aluksista piti muodostaa laivaston 2. laivue, hankinta vahvistettiin vuoden 1913 laivastolailla. Luokan nimikkoalus sai nimen *Reina Victoria Eugenia* ja loput tunnettiin vain nimillä B ja C. Alusten suunnittelusta vastaisi Armstrong ja valmistaisi John Brown. Ensimmäisen maailmansodan alettua telakan osallistuminen sotaponnistuksiin esti alusten rakentamisen. 

## Taustaa
Espanjan laivasto kärsi murskaavan tappion sodassa Yhdysvaltoja vastaan, mutta maalla ei ollut varoja korvata menetettyjä aluksia ennen kuin 7. tammikuuta 1908 annettu laivastolaki vahvisti España-luokan alusten hankinnan. Viivästys kuitenkin mahdollisti Britannian kuninkaallisen laivaston *HMS Dreadnoughtista* ja Yhdysvaltain laivaston *USS South Carolinasta* saatujen kokemusten hyödyntämisen uusien alusten suunnittelussa. Espanja ei kuitenkaan kyennyt valmistamaan aluksia ilman ulkopuolista apua ja Armstrongin kanssa tehtiin sopimus suunnittelusta ja John Brownin kanssa telakan modernisoinnista ja alusten valmistuksesta.

Vuonna 1912 annettu toinen laivastolaki mahdollisti kolmen uuden taistelulaivan hankinnan lukuisten muiden alusten lisäksi. Luokka nimettiin Reina Victoria Eugenia -luokaksi ja työt aluksilla piti alkaa vuosina 1914-1915 ja niiden tuli valmistua vuoteen 1920 mennessä. 

## Suunnittelu
Luokan suunnittelusta vastasi Vickers-Armstrong ja alusten uppouman piti olla 21&nbsp;000 tonnia. Alusten piti saavuttaa 21 solmun maksiminopeus. Ensimmäisten suunnitelmien mukaan alusten pääaseina olisi ollut neljä 38 senttimetrin tykein varustettua kaksoistornia, mutta taloudelliset vaikeudet pakottivat valitsemaan neljä kaksoistornia 34 senttimetrin tykein. Apuaseina olisi ollut kaksikymmentä 15 senttimetrin tykkiä. Muita suunnitelman osia ei julkaistu.

Ensimmäisen maailmansodan alkaminen hidasti España-luokan valmistusta, mutta peruutti Reina Victoria Eugenia -luokan tilauksen.

## Lähteet
*

### Viitteet